Logo školy
**ESCP Business School** je európska biznis škola nachádzajúca sa v Paríži, Londýne, Berlíne, Madride a Turíne. Bola založená v roku 1819 a je teda najstaršou biznis školou. Prezentuje sa preto ako *"The World's First Business School (est. 1819)"*.

Charakteristika
---------------

ESCP je trojnásobne akreditovaná medzinárodnými AMBA, EQUIS a AACSB. Škola má cca 40 000 absolventov v 150 krajinách sveta, reprezentujúcich vyše 200 národností. Významnými absolventmi sú Patrick Thomas (CEO Hermès), bývalý premiér Francúzska Jean-Pierre Raffarin, Ignacio Garcia Alves, prezident Arthur D. Little, európsky komisár pre vnútorný trh a služby Michel Barnier, alebo Hans van der Loo (1981).

História
--------

ESCP bola založená v roku 1819 skupinou učencov ekonomických vied a podnikateľov. Boli medzi nimi napríklad slávny ekonóm Jean-Baptiste Say a obchodník Vital Roux. Medzinárodný rozmer ESCP je zrejmý od jej počiatku. Už v roku 1824 bolo v ročníku 30% medzinárodných študentov pätnástich rôznych národností, medzi inými siedmi Španieli, piati Brazílčania, piati Holanďania, štyria Nemci a dvaja Američania. O jeden a pol storočia neskôr, s cieľom odpovedať na volanie Európy, ESCP otvorila kampusy v Nemecku (najskôr Düsseldorf, teraz Berlín) a Veľkej Británii (najskôr Oxford, dnes Londýn) v roku 1973, nasledovali Španielsko v roku 1988 a Taliansko v roku 2004.

Študijné programy
-----------------

ESCP má svoj Master in Management program, niekoľko Masters programov v rôznych oblastiach ako napríklad marketing, financie, mmédiá, ľudské zdroje. V portfóliu sú tak isto Executive MBA a MEB, ktoré je podobné dennému štúdiu MBA. ESCP udeľuje aj PhD titul.

Umiestnenia v rebríčkoch
------------------------

V roku 2010 sa program Master in Management umiestnil na prvom mieste v globálnom rebríčku Financial Times. Executive MBA je svetovo na pätnástej priečke a v roku 2009 QS Global 200 Business Schools Report zaradilo ESCP na pätnástu priečku v rámci Európy.

Podľa rebríčka Financial Times, ktorý je jedným z najpopulárnejších a najuznávanejších rebríčkov, z 95 najlepších obchodných škôl v Európe 7 sídlilo v Španielsku alebo tam malo pobočky (2021). 

ESCP Business School obsadila v rebríčku štvrté miesto v Španielsku a štrnáste miesto v celej Európe.

Referencie
----------

1. ↑  Andreas Kaplan (2018) A school is "a building that has four walls…with tomorrow inside": Toward the reinvention of the business school, Business Horizons,
2. ↑   *Focus On - Generation Europe Foundation - Business schools and career opportunities* [online].. Dostupné online.
3. ↑  Kaplan, Andreas (2014) European management and European business schools: Insights from the history of business schools, European Management Journal,
4. ↑  Triple accredited business schools (AACSB, AMBA, EQUIS)
5. ↑  FT Ranking Master in Management
6. ↑  FT Ranking Executive MBA
7. ↑   *QS Global 200 Business Schools Report 2009 North America* [online].. Dostupné online.
8. 1 2  CALISSE, Leonardo Carlo. *Study Business in Spain: All you need to know* [online]. www.study.eu, [cit. 2022-11-18]. Dostupné online. (po anglicky)
9. ↑   *European Business School Rankings 2021 - Business school rankings from the Financial Times - FT.com* [online]. rankings.ft.com, [cit. 2022-11-18]. Dostupné online.

Externé odkazy
--------------

* Oficiálna stránka
* Stránka absolventov